**Tollerup Overdrevs Vejlaug.**

Referat af bestyrelsesmøde i Tollerup Overdrevs Vejlaug den 20. april 2019

Til stede: Klaus Winkel, Grete Øberg, Klaus Mortensen, Søren Møller og Søren Andersen.

Kære medlemmer af vejlauget.

Det kan godt være at vores referater ligner hinanden, og det er faktisk ingen tilfældighed, det gør de. Vores arbejdsrytme i bestyrelsen kører over samme rytme hvert år. I foråret mødes vi og drøfter årets gang – og her tager vi stilling til vejlaugets økonomi og hvad der skal ske med vejene.

**1) Referat af møde den 20. april 2019**
Søren Th. skriver et kort referat, der udsendes til medlemmerne.

**2) Siden sidst**Der er ingen meddelelser fra myndighedernes officielle postkasse (VIRK) til vejlauget og ingen henvendelser til bestyrelsen fra medlemmer.

**3) Økonomi**
Regnskabet for 2018 udviser et resultat på 2.612 Kr. Vi har en indtægt på ca. 10.000 Kr. hvert år. Vi brugte 7.000 Kr. på grus til vejene i 2018. På vejlaugets konto står der 27.248,09 Kr. pr. 31. december 2017. Regnskabet blev godkendt. Udsendes til medlemmerne, og vil være at finde på hjemmesiden. Regnskabet kan hentes her: <http://tollerupvejlaug.dk/Regnskaber.html>

**4) Vedligeholdelse af vejene i 2019.**
Vejene er pæne, og bestyrelsen vurderer, at der ikke er brug for nogen større indsats i 2019. Der er lidt huller på Søren Madsensvej op mod Nyvej, og skævheder i svingene. Klaus M holder øje med ”hullerne” og bestiller eventuelt lidt grus til påfyldning.

**5) Generalforsamling i 2019?**
I vejlauget har der ikke været afholdt generalforsamling siden 2012. I 2017 blev der afholdt en sammenkomst som var godt besøgt, og der var mange tilkendegivelser af, at det var godt at mødes og ikke mindst at hilse på de ”nye” på vejen.

Bestyrelse har derfor besluttet, at vi holder en generalforsamling i 2019. Datoen er den 3. august 2019 kl. 16.00 – 18.00, hos familien Møller, Græsvej 11 (Brug evt. indgang fra Søren Madsensvej)

**6) Eventuelt**
Intet at referere.

Se vores hjemmeside: [www.tollerupvejlaug.dk](http://www.tollerupvejlaug.dk)